22. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 860 της 26 Οκτ./3 Νοεμ. 1961 (ΦΕΚ Α΄ 215) Περί τρόπου υπολογισμού του δικαιώματος ετησίας χρήσεως υπονόμου δια περιπτώσεις ακινήτων της περιοχής Πρωτευούσης μη υδρευομένων εν όλω ή εν μέρει εκ του δικτύου υδρεύσεως, της Ανωνύμου Ελληνικής Εταιρείας Υδάτων. Έχοντες υπ’ όψιν: 1.Τας διατάξεις της παρ. 3 του άρθρ. 2 του Νόμ. 4129/1961 «περί τροποποιήσεως και συμπληρώσεως του Ν.Δ. 2916/1954 περί καταργήσεως εισφοράς υπέρ του Οργανισμού Αποχετεύσεως Πρωτευούσης κλπ., του Ν.Δ. 2722/1953 «περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως της περιοχής Πρωτευούσης κλπ.» και 2.Την υπ’ αριθ. 594/1961 γνωμοδότησιν του Συμβουλίου της Επικρατείας. Προτάσει των Ημετέρων επί των Συγκοινωνιών και Δημοσίων Έργων και Οικονομικών Υπουργών απεφασίσαμεν και διατάσσομεν: Άρθρ.1.-1.Ο υπολογισμός του υπέρ του Οργανισμού Αποχετεύσεως της περιοχής Πρωτευούσης (Ο.Α.Π.) δικαιώματος ετησίας χρήσεως υπονόμου του εδαφ. γ΄ της παρ. 1 του άρθρ. 2 του Νόμ. 4129/1961, εις περιπτώσεις ακινήτων μη υδρευομένων εν όλω ή εν μέρει εκ του δικτύου υδρεύσεως της Ανωνύμου Ελληνικής Εταιρείας Υδάτων, ενεργείται κατά περίπτωσιν δια πράξεως του Διοικητικού Συμβουλίου του Οργανισμού Αποχετεύσεως της περιοχής Πρωτευούσης κατόπιν γνωματεύσεως της Τεχνικής Επιτροπής του Οργανισμού και μετά έκθεσιν αυτοψίας δύο τεχνικών υπαλλήλων του Οργανισμού οριζομένων υπό του Διευθυντού Υπηρεσιών αυτού, εν η εκτιμάται η καταναλισκομένη ποσότης ύδατος, η κατηγορία του ακινήτου και το αντιστοιχούν τιμολόγιον υδρεύσεως της Ανωνύμου Ελληνικής Εταιρείας Υδάτων. Το ούτω κατά περίπτωσιν καθοριζόμενον δικαίωμα χρήσεως μετ’ εκτίμησιν της κατά τεκμήριον καταναλισκομένης ποσότητος ύδατος δεν δύναται να ανέλθη εις ποσοστόν ανώτερον του 40% του αντιστοίχου τιμολογίου υδρεύσεως της Εταρείας Υδάτων ως ορίζει η διάταξις του εδαφ. γ΄ της παρ. 1 του άρθρ. 2 του Νόμ. 4129/1961. (Αντί των σελ. 622,27) Σελ. 622,27(α) 232-097 Υπόνομοι Πρωτεύουσας 23.Η.α.22 2.Δια την περίπτωσιν καθ’ ην το ακίνητον υδρεύεται εν μέρει εκ της Ανωνύμου Ελληνικής Εταιρείας Υδάτων ο κατά τα άνω υπολογισμός γίνεται μόνον δια το ουχί εκ του δικτύου της άνω Εταιρείας τμήμα της υδρεύσεως του ακινήτου. Άρθρ.2.-1.Κατά της κατά το άρθρ. 1 πράξεως του Διοικητικού Συμβουλίου του Οργανισμού Αποχετεύσεως της περιοχής Πρωτευούσης δύναται να ασκηθή υπό του υποχρέου προς καταβολήν του δικαιώματος ετησίας χρήσεως υπονόμου ένστασις εντός ανατρεπτικής προθεσμίας, ενός μηνός από της κοινοποιήσεως της καθοριζούσης το δικαίωμα τούτο πράξεως του Διοικητικού Συμβουλίου. 2.Η ένστασις υποβάλλεται εις τον Οργανισμόν Αποχετεύσεως της περιοχής Πρωτευούσης, όστις διαβιβάζει ταύτην μεθ’ ολοκλήρου του φακέλλου εις το Υπουργείον Συγκοινωνιών και Δημοσίων Έργων (Διεύθυνσις Δ3), όπερ και αποφαίνεται επί ταύτης. 3.Η υποβολή κατά τα άνω ενστάσεως δεν αναστέλλει την εκτέλεσιν της αποφάσεως του Διοικητικού Συμβουλίου του Ο.Α.Π., η επί της ενστάσεως όμως εκδιδομένη απόφασις μεταρρυθμίζει εξ υπαρχής την πράξιν του Διοικητικού Συμβουλίου του Ο.Α.Π. την καθορίζουσαν το δικαίωμα ετησίας χρήσεως υπονόμου. Άρθρ.3.-1.Η κατά τας διατάξεις του άρθρ. 1 πράξις καθορισμού του δικαιώματος ετησίας χρήσεως υπονόμου και η τυχόν μεταρρυθμίζουσα ταύτην κατ’ ένστασιν απόφασις ισχύουσι μέχρι αναθεώρησεώς των εις περίπτωσιν μεταβολής των πραγματικών συνθηκών εφ’ ων αύται εστηρίχθησαν ή μεταβολής του προσώπου του υποχρέου προς καταβολήν του δικαιώματος. 2.Δια την τοιαύτην αναθεώρησιν, δυναμένην να γίνη είτε τη αιτήσει του υποχρέου προς καταβολήν του δικαιώματος είτε αυτεπαγγέλτως υπό του Ο.Α.Π., εφαρμόζονται κατ ’αναλογίαν αι διατάξεις των άρθρ. 1 και 2 του παρόντος. 3.Το μετ’ αναθεώρησιν καθοριζόμενον δικαίωμα ετησίας χρήσεως ισχύει από του χρόνου καθ’ ον διεπιστώθη η μεταβολή των πραγματικών συνθηκών ή η μεταβολή του προς καταβολήν του δικαιώματος υποχρέου προσώπου. Εις τον επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 622,28(α) 